Алтын туй – йылдар һынауына бирешмәгән оло мөхәббәттең сагылышы ул. Ярты быуат ғүмер бергә йәшәү өсөн кешеләргә күпме сабырлыҡ, түҙемлек, аҡыл, өмөт-ышаныс кәрәк. Маҡан ауылында йәшәүсе Шәүрә Нурғәле ҡызы менән Айҙар Сәлихйән улы Иҙрисовтар – матур ғүмер кисергән парҙарҙың береһе. Бер-береһенең яҙмыштарын уртаҡ бәйләгән көндән һуң да инде 50 йыл ғүмер үтеп киткән.